pythainlp/thai-wiki-dataset-v3 huggingface dataset:
ยาฉะฮิเมะ: เจ้าหญิงครึ่งอสูร

ยาฉะฮิเมะ: เจ้าหญิงครึ่งอสูร   เป็นภาคแยกและภาคต่อ ออริจินอลอนิเมะเนื้อหาสืบเนื่องต่อจาก อินุยาฉะ เทพอสูรจิ้งจอกเงิน ผลงานของนักเขียนการ์ตูน รูมิโกะ ทากาฮาชิ โดยภาคนี้ก็ได้มีบทบาทส่วนร่วมสำคัญในการออกแบบตัวละครหลักและวางพล็อตเรื่องร่วมกับทีมงานสร้างอนิเมะชุดเดิม
เรื่องราวในภาคนี้เน้นไปที่รุ่นลูกตัวละครหลักของผลงาน ยาฉะฮิเมะ: เจ้าหญิงครึ่งอสูร โทวะ เซ็ตสึนะ ลูกสาวฝาแฝดของเส็ตโชมารู และ โมโรฮะ ลูกสาวของอินุยาฉะกับคาโงเมะ ใน พ.ศ. 2563 (ค.ศ.2020) เดือนพฤษภาคม นิตยสารโชเน็งซันเดย์ ฉบับที่ 24 ได้ประกาศข่าวอนิเมะและเปิดเผยตัวละครหลัก ไม่นานจากนั้นกำหนดการออกอากาศระบุเป็นช่วงฤดูใบไม้ร่วง โดยต่อมาได้ยืนยันวันเริ่มในวันเสาร์ที่ 3 ตุลาคม วิซมีเดีย (Viz Media) ได้สิทธิ์การฉายในแบบดิจิตัลในทวีปอเมริกาเหนือและลาตินอเมริกา ส่วนในเอเชีย มีเดียลิงก์ (Medialink) ได้สิทธิ์การฉาย ซึ่งทั้งนี้มีเขตสตรีมมิ่งรวมถึงประเทศไทย ที่สามารถรับชมได้ผ่านช่อง Ani-One (Ani-One動漫專區) ทางยูทูบ ตั้งแต่วันเสาร์ที่ 3 ตุลาคม ในเวลา 17:00 นาฬิกา ตามเวลาประเทศไทย ลักษณะเสียงพากษ์ญี่ปุ่น-คำบรรยาย(มีบรรยายไทย) ออกอากาศในทุกวันเสาร์ จำนวน 24 ตอนจบ
== เนื้อเรื่อง ==
== รายชื่อตอน ==
== เพลงประกอบ ==
=== เพลงเปิด-เพลงปิด ===
เพลงเปิด: เพลง NEW ERA  ขับร้อง SixTONES / เนื้อเพลง Page Grace, Dr. Loui, Naoki Itai / เรียบเรียงและจัดเรียง Naoki Itai, MEG
เพลงปิด: เพลง Break  ขับร้อง Uru / เนื้อเพลงและเรียบเรียง Uru / จัดเรียง Yaffle
=== ดนตรีเพลงประกอบ ===
ดนตรีพื้นหลัง OST (Original Soundtrack) / BGM (Background Music)
สร้างสรรค์ทำนองและอำนวยเพลง คาโอรุ วาดะ
== อ้างอิง ==
== แหล่งข้อมูลอื่น ==
เว็บไซต์ฮันโยโนะยาฉะฮิเมะอย่างเป็นทางการ
แอคเคาท์ฮันโยโนะยาฉะฮิเมะอย่างเป็นทางการ บัญชีผู้ใช้ที่ทวิตเตอร์
ข้อมูลอนิเมะฮันโยโนะยาฉะฮิเมะที่อนิเมะนิวส์เน็ตเวิร์ก
อินุยาฉะคลับไทยแลนด์ - ชมรมคนรักอินุยาฉะ อินุยาฉะแฟนเพจที่เฟสบุ๊ค
ย
อนิเมะที่ออกฉายในปี พ.ศ. 2563
อินุยาฉะ
อนิเมะภาคแยก
ตัวละครที่เป็นครึ่งปิศาจ
พีระมิดแห่งการเรียนรู้

พีระมิดแห่งการเรียนรู้ (learning pyramid) บางตำราเรียกว่า กรวยประสบการณ์ หรือ กรวยแห่งการเรียนรู้  เป็นกลุ่มของรูปแบบการเรียนรู้ที่เป็นที่รู้จักและแสดงถึงความสัมพันธ์ของระดับการจดจำความรู้ที่เกิดจากประเภทของการเรียนรู้ที่หลากหลาย การแสดงค่าจะอยู่ในรูปของร้อยละ และแบ่งเป็นระดับชั้นที่แยกออกจากกันภายใน "พีระมิดแห่งการเรียนรู้" โดยทั่วไปแล้วมักแบ่งระดับการเรียนรู้ที่ร้อยละ 10, 20, 30, 50 และ 90
== ลักษณะ ==
การแสดงข้อมูลในลักษณะนี้น่าเชื่อว่าเริ่มในหนังสือชื่อ Audio-Visual Methods in Teaching ใน ค.ศ. 1954 ส่วนรูปแบบพีระมิดถูกพัฒนาโดย National Training Laboratories (NTL) ในช่วงต้นคริสต์ทศวรรษ 1960 ซึ่งการวิจัยภายในฉบับดั้งเดิมสูญหาย อย่างไรก็ตามรูปแบบพีระมิดของ NTL ได้กลายมาเป็นตัวแทนกลางของมโนทัศน์นี้ จากการที่มีการวาดรูปแบบที่มีพื้นฐานจากพีระมิดนี้เป็นจำนวนมาก โดยทั่วไปแล้วรูปแบบของ NTL มักแสดงข้อมูลดังนี้
== การวิจารณ์ ==
การวิจารณ์เกิดขึ้นกับรูปแบบฉบับแรก ๆ เช่น รูปแบบกรวยประสบการณ์ของเดล นักวิจารณ์รายงานถึงความไม่สอดคล้องกันระหว่างพีระมิดแห่งการเรียนรู้และการวิจัย การวิจัยเรื่องพีระมิดแห่งการเรียนรู้ของ NTL สูญหาย ทำให้การศึกษาในศาสตร์นี้มีที่มาจากระเบียบวิธีและการควบคุมคุณภาพที่ไม่เป็นที่รู้จัก ประกอบกับการไม่ทราบข้อมูลเกี่ยวกับการลดอิทธิพลของตัวแปรต่าง ๆ เช่น เวลา ประชากร การทดสอบ เป็นต้น ส่งผลให้ผลการศึกษาไม่เป็นที่น่าเชื่อถือ
== อ้างอิง ==
การเรียนรู้
ประชานศาสตร์
จิตวิทยาการศึกษา
จิตวิทยาพัฒนาการ
เชาวน์ปัญญา
การประเมินทางประสาทจิตวิทยา
หน่วยซีลราชสิทธฯ

หน่วยซีลราชสิทธฯ เป็นกลุ่มการเคลื่อนไหวทางการเมือง ซึ่งเกิดจากการรวมตัวของนักศึกษาอาชีวะ ที่มีจุดยืนในการปกป้องสถาบันพระมหากษัตริย์
== ประวัติ ==
หน่วยซีลราชสิทธฯ เริ่มต้นชุมนุมครั้งแรกจากสมาชิกจำนวน 280 คน และเคยได้รับการขอกำลังจากสุเทพ เทือกสุบรรณ ในการทำหน้าที่ตั้งด่านตรวจที่ศาลาแดง ซึ่งหน่วยนี้ยืนยันว่าไม่มีอาวุธใด ๆ ในการร่วมชุมนุม
ส่วนข้อมูลจากชุดสืบสวนนครบาล และรายงานพิเศษของโพสต์ทูเดย์เมื่อเดือนกุมภาพันธ์ พ.ศ. 2557 ระบุว่า หน่วยซีลราชสิทธฯ ได้เรียนรู้ทักษะการใช้ปืนสั้นมาพอสมควร พวกเขามีรถขนเงินที่ใช้ในการปฏิบัติการพิเศษช่วงสถานการณ์ไม่ปกติ รวมถึงเป็นกองกำลังติดอาวุธ และการ์ดอาสา ซึ่งสมาชิกที่เป็นศิษย์เก่าและปัจจุบันได้ร่วมกันเพื่อปกป้องสถาบันพระมหากษัตริย์
เดือนตุลาคม พ.ศ. 2563 หน่วยซีลราชสิทธฯ ได้กำหนดการจัดกิจกรรม "อาชีวะปกป้องสถาบัน" เนื่องในวันปิยมหาราช ณ ลานพระราชวังดุสิต กรุงเทพมหานคร
== กิจกรรมอาสา ==
หน่วยซีลราชสิทธฯ ยังมีส่วนร่วมในการรายงานความคืบหน้าของปฏิบัติการค้นหาและกู้ภัยถ้ำหลวง โดยเพจเฟซบุ๊กของหน่วยซีลราชสิทธฯ ได้เผยคลิปการทำหน้าที่ของเจ้าหน้าที่หลายฝ่าย รวมถึงภาพปรากฏการณ์น้ำบริเวณถ้ำหลวงนางนอนและถ้ำทรายทองที่เป็นสีเขียวมรกตเช่นในอดีต
== อ้างอิง ==
== แหล่งข้อมูลอื่น ==
องค์การที่ก่อตั้งในปี พ.ศ. 2556
ขบวนการทางการเมืองในประเทศไทย
การเมืองภาคประชาชน
วัดใหม่เทพนิมิตร (กรุงเทพมหานคร)

วัดใหม่เทพนิมิตร เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางจาก ในแขวงบางยี่ขัน เขตบางพลัด กรุงเทพมหานคร
วัดใหม่เทพนิมิตรสร้างราว พ.ศ. 2300 ได้รับพระราชทานวิสุงคามสีมาเมื่อ พ.ศ. 2301 เดิมชื่อ วัดใหม่ แต่ชาวบ้านเรียก วัดใน เนื่องจากอยู่ถัดจากวัดนอกหรือวัดภคินีนาถวรวิหารที่อยู่ด้านปากคลองบางจาก
อุโบสถรูปทรงแบบอยุธยาแอ่นโค้งสำเภา ใบเสมาหินทรายแดงแบบอยุธยาตอนกลาง อุโบสถล้อมรอบด้วยกำแพงแก้ว ที่มุมกำแพงแก้วทั้งสี่มีเจดีย์ย่อมุมไม้สิบสองที่ยอดพังทลายหมดแล้ว บานประตูภายในพระอุโบสถทั้ง 4 ด้าน เขียนภาพทวารบาลอย่างคติทวารบาลไทย เป็นรูปเทพยืนถือพระขรรค์บนฐานสิงห์ มีลายกนกเปลวปิดทอง
ภาพจิตรกรรมฝาผนังในอุโบสถมีร่องรอยการซ่อมแซมในสมัยรัตนโกสินทร์บางตอน แต่ท่วงทีของศิลปะสมัยอยุธยายังคงมีปรากฏอยู่ เสนอเรื่องราวทศชาติชาดกเขียนแบบเวียนอุตราวัฏ การวางภาพ ผนังระหว่างช่องประตูกับหน้าต่างเขียนภาพเวสสันดรชาดก ผนังช่วงเหนือขอบประตูหน้าต่างเขียนภาพเทพชุมนุม 3 ชั้น ผนังด้านตรงข้ามพระประธานเขียนภาพมารผจญ ผนังด้านหลังพระประธานเขียนภาพไตรภูมิ
==อ้างอิง==
ใหม่เทพนิมิตร
โบราณสถานในเขตบางพลัด
วัดบางพลัด

วัดบางพลัด เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางพลัด ในแขวงบางพลัด เขตบางพลัด กรุงเทพมหานคร ปัจจุบันมีเจ้าอาวาสคือ พระมหาหาญ รตนปญฺโญ
วัดบางพลัดสร้างขึ้นเมื่อ พ.ศ. 2240 ได้รับพระราชทานวิสุงคามสีมาเมื่อ พ.ศ. 2244 เดิมชื่อ วัดบางพลัดใน คู่กับวัดบางพลัดนอกหรือวัดอาวุธวิกสิตาราม ไม่ทราบประวัติการสร้าง ทราบเพียงว่าเป็นวัดโบราณสมัยอยุธยา
อุโบสถมีฐานแอ่นท้องสำเภาเรือ อุโบสถและวิหารตั้งขนานกัน ผนังตัน ใบเสมาเป็นแบบอยุธยาตอนปลายหรือแบบสมัยพระเจ้าทรงธรรมก็เป็นไปได้ ภายในอุโบสถประดิษฐานพระพุทธรูปแบบอยุธยาหลายองค์ ภายในวัดยังพบเจดีย์ย่อมุมไม้สิบสองร้างยอดหักอยู่
==อ้างอิง==
บางพลัด
วัดเพลง (เขตบางพลัด)

วัดเพลง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางพลัด เขตบางพลัด กรุงเทพมหานคร วัดมีเนื้อที่ 13 ไร่ 2 งาน 20 ตารางวา ปัจจุบันมีเจ้าอาวาสคือ พระครูสุวิมลกิตติญาณ (สุวรรณ ป.ธ.๕)
วัดเพลงตั้งเป็นวัดเมื่อ พ.ศ. 2430 ได้รับพระราชทานวิสุงคามสีมาเมื่อวันที่ 28 พฤษภาคม พ.ศ. 2460 ไม่ปรากฏนามผู้สร้าง
==อาคารเสนาสนะ==
พระอุโบสถทรงไทยมุงหลังคามุกลด 2 ชั้น ในอุโบสถประดิษฐานพระประธานนาม พระพุทธวิเศษมงคล (หลวงพ่อเพชร) เป็นพระพุทธรูปปูนปั้นปางมารวิชัยลงรักปิดทอง พระพุทธรูปองค์อื่นคือ พระพุทธนิรมิตมงคล (หลวงพ่อนาคปรกศิลาแลง) สมัยลพบุรี พระสารีบุตรและพระโมคคัลลาปูนปั้นลงรักปิดทอง
อาคารเสนาสนะอื่น ๆ ได้แก่ กุฏิสงฆ์ทรงไทยประยุกต์ 2 ชั้น 8 หลัง หอฉัน หอระฆัง ศาลาบำเพ็ญกุศลตั้งศพ ศาลาการเปรียญทรงไทยก่ออิฐถือปูน 2 ชั้น ศาลาอเนกประสงค์ทรงไทย (หัตถโกศล) ศาลาปฏิบัติธรรม เมรุปลอดมลพิษ วัดมีธรรมาสน์บุษบก
==รายนามเจ้าอาวาส==
พระอธิการวงษ์
พระอธิการไข่
พระอธิการทุ้ย
พระอธิการเปล่ง
พระครูถาวรศิริธรรม
พระครูสุวิมลกิตติญาณ (สุวรรณ ป.ธ.๕)
==อ้างอิง==
เพลง
วัดอมรคีรี

วัดอมรคีรี เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร วัดมีเนื้อที่ 10 ไร่ 3 งาน 94 ตารางวา พื้นที่วัดเป็นที่ราบ ปัจจุบันมีเจ้าอาวาสคือ พระราชปริยัตยาภรณ์ (วิสุทธิ์ วิสุทฺธิสาโร)
วัดอมรคีรีสร้างขึ้นเมื่อไหร่ไม่มีใครทราบ แต่สันนิษฐานว่า สร้างขึ้นเมื่อประมาณปี พ.ศ. 2370 ได้รับพระราชทานวิสุงคามสีมาเมื่อ พ.ศ. 2399 เดิมชื่อ วัดสามกุฏิ อาคารเสนาสนะในวัดได้แก่ อุโบสถ กว้าง 7.20 เมตร ยาว 18.20 เมตร เป็นอาคารก่ออิฐถือปูน ภายในมีภาพจิตรกรรมฝาผนัง ประดิษฐานพระประธานสมัยอยุธยา ศาลาการเปรียญ กว้าง 10.50 เมตร ยาว 19 เมตร เป็นอาคารครึ่งตึกครึ่งไม้ กุฏิสงฆ์ มี 6 หลัง เป็นตึก 1 หลัง และครึ่งตึกครึ่งไม้ 5 หลัง
==อ้างอิง==
อมรคีรี
วัดเพลง (เขตภาษีเจริญ)

วัดเพลง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงปากคลองภาษีเจริญ เขตภาษีเจริญ กรุงเทพมหานคร วัดมีที่ดินที่ตั้งวัด 6 ไร่ ทิศเหนือจรดถนนเทอดไท ปัจจุบันเจ้าอาวาสคือ พระครูศาสนกิจโสภณ (สวัสดิ์)
วัดเพลงสร้างเมื่อ พ.ศ. 2405 ได้รับพระราชทานวิสุงคามสีมาครั้งหลังเมื่อวันที่ 2 กรกฎาคม พ.ศ. 2551 วัดได้เปิดสอนโรงเรียนปริยัติธรรมแผนกธรรมตั้งแต่ พ.ศ. 2516 นอกจากนี้มีศูนย์การเรียนชุมชน กศน. เขตภาษีเจริญ
==อาคารเสนาสนะ==
อุโบสถกว้าง 8.55 เมตร ยาว 23.80 เมตร สร้างเมื่อ พ.ศ. 2542 ภายในประดิษฐานพระประธาน เป็นพระพุทธรูปปางสมาธิขนาดหน้าตักกว้าง 79 นิ้ว สูง 109 นิ้ว สร้างเมื่อ พ.ศ. 2544 ศาลาการเปรียญเป็นอาคารทรงไทยสองชั้น กว้าง 17.6 เมตร ยาว 34.6 เมตร สร้างเมื่อ พ.ศ. 2505 ภายในประดิษฐานพระประธานขนาดหน้าตักกว้าง 30 นิ้ว สูง 39 นิ้ว สร้างเมื่อ พ.ศ. 2505 กุฏิสงฆ์จำนวน 4 หลัง เป็นอาคารครึ่งตึกครึ่งไม้ 3 หลัง อาคารคอนกรีตเสริมเหล็ก 1 หลัง ศาลาอเนกประสงค์ 2 หลัง ศาลาบำเพ็ญกุศล วิหารเฉลิมพระเกียรติ 50 ปี ศาลาบุณยากร ศาลาภิรมณ์บุญ และมีมณฑปกว้าง 6 เมตร ยาว 6 เมตร สร้างเมื่อ พ.ศ. 2523
==อ้างอิง==
เพลง
โบราณสถานในเขตภาษีเจริญ
วัดโคนอน (กรุงเทพมหานคร)

วัดโคนอน เป็นวัดราษฎร์สังกัดคณะสงฆ์มหานิกาย ตั้งอยู่ฝั่งขวาของคลองขวางหรือคลองวัดโคนอน ในแขวงบางหว้า เขตภาษีเจริญ กรุงเทพมหานคร  ปัจจุบันมีท่านเจ้าคุณ พระสุธรรมภาณี เป็นเจ้าอาวาส
==ประวัติ==
วัดโคนอนสร้างราวปี พ.ศ. 2300 ได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2515 สันนิษฐานว่าเป็นวัดโบราณสมัยกรุงศรีอยุธยาตอนปลาย โดยสันนิษฐานได้จากอุโบสถหลังเก่าซึ่งเป็นแบบมหาอุด รวมถึงตู้พระไตรปิฎกลายรดน้ำ แต่ประวัติที่แท้จริงของวัดยังไม่ทราบแน่ชัดว่าสร้างขึ้นในสมัยใดและใครเป็นผู้สร้าง แต่มีหลักฐานกล่าวถึงวัดโคนอนในสมัยพระบาทสมเด็จพระจอมเกล้าเจ้าอยู่หัวว่า พระภาวนาโกศลเถระ (เจ้าคุณรอด) เจ้าอาวาสวัดนางนองซึ่งมีสมณศักดิ์เป็นพระราชาคณะชั้นสามัญ ถูกตำหนิโทษและถอดออกจากสมณศักดิ์และถอดจากตำแหน่งเจ้าอาวาสวัดนางนอง เป็นพระภิกษุรอด ท่านจึงย้ายมาอยู่วัดโคนอน พระปลัดเอี่ยม สุวณฺณสโร ผู้เป็นศิษย์และพระฐานานุกรม ได้ย้ายติดตามท่านอาจารย์มาอยู่วัดโคนอนด้วย และได้มาเป็นเจ้าอาวาสสืบแทนอาจารย์รอด
==อาคารเสนาสนะ==
อุโบสถหลังใหม่วางศิลาฤกษ์เมื่อวันที่ 3 พฤษภาคม พ.ศ. 2512 และลงมือก่อสร้างเมื่อวันที่ 21 กรกฎาคม พ.ศ. 2512 กว้าง 7 เมตร ยาว 21.75 เมตร พื้นสูงจากพื้นดิน 2.60 เมตร ทั้งประตูและหน้าต่างเป็นไม้สักซึ่งใช้ไม้ท่อนเดียวล้วน พื้นปูด้วยหินอ่อน เสามุขทั้ง 4 ต้น ใช้หินอ่อน หน้าบันอุโบสถมีพระปรมาภิไธย ภปร. ขึ้นประดิษฐานไว้ทั้งสองด้าน นอกจากนั้นวัดยังมีกุฏิเก่าแก่เรือนไทย วิหารหลวงปู่เอี่ยม หลวงปู่รอด
==อ้างอิง==
==หมวดหมู่==
โคนอน
โบราณสถานในเขตภาษีเจริญ
โปเกมอนมินิ

โปเกมอนมินิ (Pokemon Mini ポケモン ミニ) เป็นเครื่องเล่นเกมพกพาได้ถูกออกแบบและผลิตโดยนินเทนโด และธีมรอบลายโปเกมอน เป็นเครื่องเกมที่เล็กที่สุดที่มีตลับแบบถอดเปลี่ยนได้ที่ผลิตโดยนินเท็นโดเช่นกัน โดยมีน้ำหนักไม่เกินสองออนซ์ครึ่ง (71 กรัม) วางจำหน่ายครั้งแรกในอเมริกาเหนือเมื่อวันที่ 16 พฤศจิกายน พ.ศ. 2544  (สองวันก่อนที่เกมคิวบ์จะวางจำหน่าย) จากนั้นวางจำหน่ายในญี่ปุ่นเมื่อวันที่ 14 ธันวาคม พ.ศ. 2544  เครื่องได้รับการเปิดตัวในสามลาย: อูปาบูล, ชิโคริตากรีน และ มูชูรุเพอร์เพิล
== อ้างอิง ==
== แหล่งข้อมูลอื่น ==
Pokémon mini page on Nintendo's official Japanese site  (ภาษาญี่ปุ่น)
Pokémon-Mini.net - Pokémon Mini Database and Dev Site by Team Pokémé
Pokémon mini development Wiki (technical information)
Pokémon Mini at NinDB
เครื่องเล่นเกมพกพา
เครื่องเล่นเกมพกพาแบบโมโนโครม
เครื่องเกมนินเทนโด
2000s toys
Products introduced in 2001
Products introduced in 2002
Mini
เครื่องเล่นวิดีโอเกมยุคที่หก
วัดปากน้ำฝั่งใต้

วัดปากน้ำฝั่งใต้ เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งใต้ของคลองบางเชือกหนัง ในแขวงคูหาสวรรค์ เขตภาษีเจริญ กรุงเทพมหานคร มีที่ดินตั้งวัดเนื้อที่ 7 ไร่ 2 งาน 95 ตารางวา ปัจจุบันเจ้าอาวาสคือ พระครูโสภิตบุญรังสี (บุญเรือง อินฺทสโร)
วัดปากน้ำฝั่งใต้สร้างเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2425 ไม่ปรากฏประวัติแน่ชัดในการสร้าง ทราบแต่เพียงว่าเป็นวัดโบราณสมัยอยุธยา อุโบสถล้อมรอบด้วยกำแพงแก้ว อุโบสถมีขนาด 5 ห้อง มีกันสาดยื่นยาวทั้งด้านหน้าและหลัง รูปแบบเหมือนพระวิหารวัดปากน้ำฝั่งเหนือ ใบเสมาทำด้วยหินทรายสีแดง พระวิหารตั้งขนานกับพระอุโบสถและลำคลอง เป็นอาคารผนังอุด คือ ผนังด้านหลังพระประธานไม่มีช่องเปิด ภายในไม่มีเสาร่วมใน ประดิษฐานพระพุทธรูปจำนวนมาก และเป็นพระพุทธรูปสมัยอยุธยาและรัตนโกสินทร์หลายองค์ มีพระพุทธรูปทรงเครื่องด้วย พระพุทธรูปโบราณเก็บไว้ด้านหลังสุดของวิหารโดยมีเหล็กดัดกั้น เพื่อกันขโมย
==อ้างอิง==
ปากน้ำฝั่งใต้
วัดกำแพง (เขตภาษีเจริญ)

วัดกำแพง เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางเชือกหนัง ในแขวงบางแวก เขตภาษีเจริญ กรุงเทพมหานคร บริเวณวัดมีชุมชนหนาแน่น ในพื้นที่วัดมีโรงเรียนวัดกำแพงและศูนย์บริการสาธารณสุข
วัดกำแพงสร้างเมื่อ พ.ศ. 2440 ได้รับพระราชทานวิสุงคามสีมาเมื่อ พ.ศ. 2455 กล่าวกันว่าเป็นวัดโบราณริมคลองบางเชือกหนัง ซึ่งปัจจุบันก็ยังอยู่ริมคลองอยู่ เข้าใจว่าน่าจะมีอายุรุ่นราวคราวเดียวกับวัดพิกุล คือ สมัยอยุธยาตอนต้น
อุโบสถหันหน้าสู่คลอง มีลักษณะรูปทรงแบบอยุธยาแต่ได้รับการบูรณปฏิสังขรณ์ในยุคปัจจุบัน ในระหว่างการบูรณะ มีการขุดดินเพื่อทำถนนหน้าวัดและสะพานข้ามคลองบางเชือกหนัง ได้พบซากเจดีย์อิฐเก่าและพระพุทธรูปหินทรายสมัยอยุธยาตอนต้น เป็นพระพุทธรูปปางสมาธิ 1 องค์ (หลวงพ่อแดง) และปางมารวิชัย 1 องค์ (หลวงพ่อดำ) ปัจจุบันพระพุทธรูปทั้งสององค์ประดิษฐานที่วิหารน้อยด้านหน้าอุโบสถ ยังพบเศษชิ้นส่วนพระพุทธรูปทำจากหินทรายจำนวนมาก
==อ้างอิง==
กำแพง
โบราณสถานในเขตภาษีเจริญ
ศิดดีกุย

ศิดดีกุย (صدیقی) เป็นสังคมชัยค์ของมุสลิม ส่วนใหญ่อยู่ในประเทศปากีสถาน, อินเดีย และบังกลาเทศ และมีสังคมที่ย้ายภูมิลำเนาในประเทศซาอุดีอาระเบียและตะวันออกกลาง พวกเขาอ้างว่าสืบเชื้อสายมาจากอะบูบักร์ อัศศิดดีก
"อัศศิดดีก" (الصديق) เป็นตำแหน่งที่มุฮัมมัดยกให้กับอะบูบักร์ ส่วน "ศิดดีกุย" เป็นชื่อที่มาจากภาษาอาหรับของคำว่า อัศศิดดีก เขาเป็นสหายและพ่อตาของมุฮัมมัดผ่านทางอาอิชะฮ์
== อ้างอิง ==
วัฒนธรรมอิสลาม
นามสกุล
นามสกุลภาษาอุรดู
ชื่อปากีสถาน
อาหารฝูเจี้ยน

อาหารฝูเจี้ยน ยังเป็นที่รู้จักกันคือ หมิ่นไช่ หรือ ฮกเกี้ยนไช่ เป็นหนึ่งในอาหารจีนพื้นเมืองที่มาจากรูปแบบการทำอาหารพื้นเมืองของมณฑลฝูเจี้ยนของจีน โดยเฉพาะอย่างยิ่งมาจากเมืองหลวงของมณฑลคือ ฝูโจว อาหารฝูเจี้ยนเป็นที่รู้จักกันอย่างดีว่าเป็นอาหารเบาแต่มีรสชาติดี นุ่มนวล และละมุน โดยเน้นเฉพาะด้วยรสชาติอูมามิซึ่งเป็นที่รู้จักกันในการทำอาหารจีนในชื่อว่า เซียนเว่ย์(鲜味; 鮮味; xiān wèi; sian bī), อีกทั้งยังคงรสชาติดั้งเดิมเอาไว้ของส่วนผสมหลักแทนการถูกปกปิด
มีการใช้อาหารทะเลและอาหารป่าที่มีความหลากหลาย รวมทั้งปลา หอย และเต่ามากมายในท้องถิ่น หรือเห็ดที่กินได้และหน่อไม้ ซึ่งหาได้โดยบริเวณชายฝั่งและภูเขาของฝูเจี้ยน เทคนิคการปรุงอาหารที่ใช้กันมากที่สุดในภูมิภาคนี้ ได้แก่ การตุ๋น การเคี่ยว การนึ่ง และการต้ม
การเอาใจใส่เป็นพิเศษจะต้องจ่ายด้วยทักษะพลิกแพลงของการใช้มีดและเทคนิคการทำอาหารของเชฟ ซึ่งใช้เพื่อเพิ่มเติมรสชาติ กลิ่นหอม และเนื้อสัมผัสของอาหารทะเลและอาหารอื่นๆ เน้นหนักในการทำและการนำน้ำซุปและน้ำแกงไปใช้ มีคำกล่าวในอาหารของภูมิภาคนี้ว่า: "หนึ่งน้ำซุปสามารถเปลี่ยนเป็นหลาย (สิบ) รูปแบบ" (一汤十变; 一湯十變; yī tāng shí biàn; chit thong sip piàn) และ "เป็นที่ยอมรับไม่ได้เลยสำหรับมื้ออาหาร หากปราศจากน้ำซุป" (不汤不行; 不湯不行; bù tāng bù xíng; put thong put hêng)
น้ำปลาดอง เป็นที่รู้จักกันในท้องถิ่นว่า "น้ำมันกุ้ง" , ยังนิยมใช้ในอาหาร พร้อมกับหอยนางรม ปู และกุ้ง ถั่วลิสง(ใช้สำหรับทั้งอาหารคาวและของหวาน) ยังเป็นที่แพร่หลายและสามารถที่จะทำการต้ม การทอด การคั่ว การบด หรือแม้แต่กระทั่งทำเป็นน้ำพริก ถั่วลิสงสามารถใช้เป็นเครื่องปรุง ซึ่งมีอยู่ในน้ำซุปและสามารถเพิ่มเติมลงในอาหารประเภทตุ๋นหรือผัดได้
อาหารฝูเจี้ยนนั้นมีผลกระทบอย่างมากต่ออาหารไต้หวันและอาหารจีนโพ้นทะเลที่พบได้ในเอเชียตะวันออกเฉียงใต้ เนื่องจากชาวจีนไต้หวันและชาวเอเชียตะวันออกเฉียงใต้ส่วนใหญ่มีรากฐานมาจากบรรพบุรุษในมณฑลฝูเจี้ยน
== อ้างอิง ==
อาหารหูหนาน

อาหารหูหนาน ยังเป็นที่รู้จักกันคือ เซียงไช่ ประกอบไปด้วยอาหารของภูมิภาคแม่น้ำเซียง ทะเลสาปต่งติ้งและทางตะวันตกของมณฑลหูหนานในจีน เป็นหนึ่งในแปดตระกูลที่ยิ่งใหญ่ของอาหารจีน และเป็นที่รู้จักกันเป็นอย่างดีในเรื่องรสชาติที่ร้อนและเผ็ด กลิ่นที่สดชื่นและสีสันที่เข้มข้น เทคนิคการปรุงอาหารโดยทั่วไป ได้แก่ การทำน้ำสตูว์ การทอด การอบในหม้อ การตุ๋นเนื้อ และการรมควัน เนื่องจากผลผลิตทางเกษตรกรรมในภูมิภาคนี้มีจำนวนมาก วัตถุดิบสำหรับอาหารหูหนานจีงมีมากมายและหลากหลาย
== อ้างอิง ==
อัลเกาษัร

อัลเกาษัร (ألْكَوْثَر) เป็นซูเราะฮ์ที่ 108 และเป็นบทที่สั้นที่สุดในอัลกุรอาน โดยมีสามอายะฮ์:
۝  แท้จริงเราได้ประทานอัลเกาษัรแก่เจ้าแล้ว
۝ ดังนั้นเจ้าจงละหมาดเพื่อพระเจ้าของเจ้าและจงเชือดสัตว์พลี
۝ แท้จริงศัตรูของเจ้านั้นเขาเป็นผู้ถูกตัดขาด
==ข้อความและความหมาย==
===ข้อความและคำอ่าน===
ฮัฟซ์จากอาศิม อิบน์ อบีอัลนะญูด
Bismi l-lāhi r-raḥmāni r-raḥīm(i)
1 ’innā ’a‘ṭaynāka l-kawthar(a)
2 Faṣalli lirabbika wanhar
3 ’inna shāni’aka huwa l-’abtar(u)
วัรช์จากนาฟิอ์ อัลมะดะนี
Bismi l-lāhi r-raḥmāni r-raḥīm(i)
1 ’innā ’a‘ṭaynāka l-kawthar(a)
2 Faṣalli lirabbika wanhar
3 
===ความหมาย===
แท้จริงเราได้ประทานอัลเกาซัร (แม่น้ำในสวรรค์) แก่เจ้าแล้ว (โอ้มุฮัมมัด);
ดังนั้นเจ้าจงละหมาดเพื่อพระเจ้าของเจ้าและจงเชือดสัตว์พลี (แก่พระองค์เท่านั้น)
แท้จริงศัตรูของเจ้านั้น (โอ้มุฮัมมัด) - เขาเป็นผู้ถูกตัดขาด (จากสิ่งดี ๆ ทั้งโลกนี้และปรโลก)
==ฮะดีษ==
รายงานจากอะนัส อิบน์ มาลิก: ท่านศาสดาได้กล่าวว่า: ในขณะที่ผมเดินในสวรรค์ (ในคืนมิอ์รอจญ์) ผมเห็นแม่น้ำที่สองฝั่งของมันมีเต้นท์ที่ทำมาจากไข่มุกกลวง ผมถามว่า "นี่คืออะไร โอ้ญิบรีล' ท่านตอบว่า 'นั่นคือเกาษัรที่พระเจ้าของเจ้าประทานแก่เจ้า' จงดู! กลิ่นหรือโคลนของมันคือกลิ่นชะมดเชียง!" (ผู้บรรยายย่อย, มีข้อสงสัยว่าจะแปลฮูฎบะฮ์ให้ตรงตามคำกล่าวอย่างไร)
รายงานจากอิบน์ อับบาส: คำว่า 'อัลเกาษัร' หมายถึงความดีมากมายที่อัลลอฮ์ให้แก่ท่าน (ศาสดามุฮัมมัด) อบูบิชร์กล่าวว่า: ผมพูดกับซะอีด อิบน์ ญุบัยร์ว่า "บางคนอ้างว่ามัน (อัลเกาษัร) คือแม่น้ำในสวรรค์" ซะอีดตอบว่า "แม่น้ำในสวรรค์เป็นหนึงในสิ่งดีที่อัลลอฮ์ทรงประทานแก่ท่าน (มุฮัมมัด)" 
รายงานจากอบูอุบัยดะฮ์: ผมถามอาอิชะฮ์ด้วยโองการว่า:--'แท้จริงเราได้ประทานอัลเกาษัรแก่เจ้าแล้ว' เธอตอบว่า "เกาษัรคือแม่น้ำที่ยกให้ศาสดาของคุณ ที่ชายฝั่งมี (เต้นท์ที่ทำมาจาก) ไข่มุกกลวง และเครื่องใช้มีมากเท่าดวงดาว"
รายงานจากฮาริษะฮ์ อิบน์ วะฮ์บ: ผมได้ยินท่านศาสดากล่าวถึงริมฝั่งทะเลสาบ (อัลเกาษัร) ไว้ว่า "(ความกว้างของริมฝั่งทะเลสาบ) เท่ากับระยะทางระหว่างมะดีนะฮ์ถึงศ็อนอาอ์ (เมืองหลวงเยเมน)"...
รายงานจากซะฮัล อิบน์ ซะอัด: ผมได้ยินท่านศาสดากล่าวว่า "ข้าคือผู้มาก่อนของเจ้าที่ริมฝั่งทะเลสาบ (เกาษัร) และใครก็ตามที่มาที่นี่ จะดื่ามน้ำจากมัน และใครก็ตามที่ดื่มน้ำจากมัน จะไม่กระหายน้ำอีกต่อไป จะมีคนบางคนที่ข้ารู้จักและพวกเขาก็รู้จักข้า และจากนั้นจะมีที่กั้นระหว่างข้ากับพวกเขา"...
รายงานจากอบูฮุร็อยเราะฮ์: ท่านศาสดาได้กล่าวว่า "มีสวนจากบรรดาสวนสวรรค์ระหว่างบ้านผมกับแท่นเทศน์ และแท่นเทศน์ของผมอยู่ที่ริมฝั่งทะเลสาบ (อัลเกาษัร)"
รายงานจากอะนัส อิบน์ มาลิก: ศาสนทูตของอัลลอฮ์เดินทางไปยังชาวอันศอรแล้วรวมตัวกันในเต้นท์ และพูดกับพวกเขาว่า "จงใจเย็น จนกว่าคุณพบกับอัลลอฮ์กับอัครสาวกของพระองค์ และข้าจะอยู่ที่ทะเลสาบ (อัลเกาษัร)"
==อ้างอิง==
==แหล่งข้อมูลอื่น==
Quran 108 Sahih International translation
บทในอัลกุรอาน
SERPINB1

ลิวโคไซต์ อีลาสเตสอินฮิบิเตอร์ หรือ เซอร์ปิน บี1 (Leukocyte elastase inhibitor; LEI หรือ serpin B1) เป็นโปรตีนที่พบในมนุษย์ที่ถูกถอดรหัสได้จากยีน SERPINB1 บนโครโมโซมคู่ที่ 6 และจัดเป็นสมาชิกลำดับที่ 1 ในเคลดบี (โอแวลบูมิน) ของมหาวงศ์เซอร์ปิน
LEI ของมนุษย์มี Ortholog ที่พบในหนู คือ โมโนไซต์/นิวโตรฟิล อีลาสเตสอินฮิบิเตอร์ (monocyte/neutrophil elastase inhibitor; MNEI)
== หน้าที่ ==
ลิวโคไซต์ อีลาสเตสอินฮิบิเตอร์จัดเป็นสารต้านซีรีนโปรตีเอส (serine protease inhibitor) จากนิวโตรฟิลที่พบได้ในไซโทพลาซึม เมื่อเปรียบเทียบกับซีรีนโปรตีเอสแต่ละชนิดแล้วพบว่า LEI จะมีฤทธิ์ยับยั้งที่จำเพาะต่อ นิวโทรฟิลอีลาสเตส, PR3 และ คาเทพซิน จี ซึ่งโปรตีเอสทั้ง 3 ชนิดนี้ล้วนพบได้ทั่วไปในแกรนูลของนิวโตรฟิล ทั้งนี้ จากการศึกษาพบว่า LEI ทำหน้าที่ช่วยลดการบาดเจ็บของเนื้อเยื่อที่อาจเกิดขึ้นได้ระหว่างกระบวนการอักเสบ ซึ่งเป็นผลมาจากเอนไซม์ซีรีนโปรตีเอสข้างต้น และยังมีบทบาทสำคัญต่อภาวะธำรงดุลของนิวโตรฟิลในหนูไมซ์ด้วย นอกจากนี้ การศึกษาในสัตว์ทดลองที่ติดเชื้อ (เช่น ปอดอักเสบ) พบว่า มีความสัมพันธุ์กันระหว่างการขาด LEI กับความสามารถในการกำจัดเชื้อจุลชีพของเนื้อเยื่อที่ติดเชื้อนั้นๆ จึงอาจพออนุมานได้ว่า LEI มีบทบาทสำคัญในการต้านเชื้อจุลชีพในสัตว์ทดลองดังกล่าว
==ดูเพิ่ม==
เซอร์ปิน
==อ้างอิง==
==แหล่งข้อมูลอื่น==
ฐานข้อมูลออนไลน์ MEROPS สำหรับเปปทิเดส และสารยับยั้งเปปทิเดส: I04.006
เซอร์ปิน
Leukocyte elastase inhibitor

redirectSERPINB1
Serpin B1

redirectSERPINB1
SERPINF2

redirectแอลฟาทู-แอนติพลาสมิน
แอนติทรอมบิน

แอนติทรอมบิน (Antithrombin; AT) เป็นโมเลกุลของโปรตีนขนาดเล็กที่มีหน้าที่ต้านการทำงานของเอนไซม์ในกระบวนการการจับลิ่มของเลือดหลายชนิด โดยแอนติทรอมบินนี้จัดเป็นไกลโคโปตีนชนิดหนึ่งที่ถูกสร้างขึ้นที่ตับ ประกอบไปด้วยกรดอะมิโน 432 มอนอเมอร์ มีพันธะไดซัลไฟด์ในโมเลกุล 3 ตำแหน่ง และมีตำแหน่งที่สามารถเกิดปฏิกิริยาไกลโคซิเลชั่นได้ 4 ตำแหน่ง โดยแอลฟา-แอนติทรมอบิน (α-Antithrombin) ถือเป็นไอโซฟอร์มของแอนติทรอมบินที่พบได้มากที่สุดในกระแสเลือด ซึ่งตำแหน่งสำหรับการเกิดปฏิกิริยาไกลโคซิเลชั่นทั้ง 4 ตำแหน่งจะมีหมู่โอลิโกแซ็กคาไรด์เกาะอยู่ ส่วนบีตา-แอนติทรมอบิน (β-antithrombin) ที่พบได้น้อยกว่า จะมีตำแหน่งไกลโคซิเลชั่น 1 ตำแหน่งที่ไม่ถูกเกาะติดโดยโอลิโกแซ็กคาไรด์ ทั้งนี้ การทำงานของแอนติทรอมบินสามารถถูกกระตุ้นให้มีประสิทธิภาพเพิ่มมากขึ้นหลายเท่าตัวได้โดยยาต้านการแข็งตัวของเลือด อาทิ เฮพาริน ซึ่งจะช่วยให้แอนติทรอมบินสามารถเข้าจับกับแฟคเตอร์ IIa (ทรอมบิน) และแฟคเตอร์ Xa ได้มากขึ้น
==การตั้งชื่อ==
==โครงสร้าง==
==หน้าที่==
==ผลของเฮพารินต่อแอนติทรอมบิน==
==ผลของไกลโคซิเลชั่นต่อการออกฤทธิ์==
==โรคที่เกี่ยวเนื่อง==
==การใช้ประโยชน์ทางการแพทย์==
==Cleaved และ latent form==
==การต้านการกำเนิดหลอดเลือด==
==อ้างอิง==
== แหล่งข้อมูลอื่น ==
The MEROPS online database for peptidases and their inhibitors: I04.018
การแข็งตัวของเลือด
เซอร์ปิน
ยีนบนโครโมโซมคู่ที่ 1
Antithrombin

redirectแอนติทรอมบิน
SERPINC1

redirectแอนติทรอมบิน
เจ้าหญิงเจรัลดีนแห่งแอลเบเนีย

เจ้าหญิงเจรัลดีนแห่งแอลเบเนีย (Her Royal Highness Princess Geraldine of Albania) ประสูติเมื่อวันที่ 22 ตุลาคม 2563 เป็นพระธิดาพระองค์แรกใน เจ้าชายเลกาที่ 2 มกุฎราชกุมารแห่งแอลเบเนีย และ เจ้าหญิงอีเลีย มกุฎราชกุมารีแห่งแอลเบเนีย ทรงเป็นพระราชปนัดดาใน พระเจ้าซ็อกที่ 1 แห่งแอลเบเนีย โดยพระนามของพระองค์นั้น ถูกตั้งตามพระปรมาภิไธย สมเด็จพระราชินีเจรัลดีนแห่งแอลเบเนีย พระราชปัยยิกา (ย่าทวด)
เจ้าหญิงเจรัลดีน ประสูติในวันครบรอบ 18 ปี การสวรรคตลงของสมเด็จพระราชินีเจรัลดีน
บุคคลที่เกิดในปี พ.ศ. 2563
ซ
ซ
ซ็อกที่ 1
อำเภออัรฮับ

อัรฮับ (أرحب) เป็นอำเภอของเขตผู้ว่าการซานา ประเทศเยเมน ณ พ.ศ. 2546 อำเภอนี้มีประชากร 90,038 คน
==อ้างอิง==
อัรฮับ
การแพร่สัญญาณภาพดิจิทัลผ่านดาวเทียม

การแพร่สัญญาณภาพดิจิทัลผ่านดาวเทียม (Digital Video Broadcasting – Satellite; DVB-S) เป็นมาตรฐานของการแพร่สัญญาณภาพดิจิทัลสำหรับโทรทัศน์ผ่านดาวเทียม เปิดตัวครั้งแรกในปี ค.ศ. 1995 หลังจากการใช้เวลาพัฒนามาตั้งแต่ปี ค.ศ. 1993 - 1997 โปรแกรมประยุกต์เชิงพาณิชย์ตัวแรกคือสตาร์ทีวีในทวีปเอเชีย และกาแล็กซีในประเทศออสเตรเลีย ซึ่งเปิดใช้งานการออกอากาศโทรทัศน์ระบบดิจิทัลผ่านดาวเทียมออกสู่สาธารณชน
มาตรฐานการแพร่สัญญาณภาพดิจิทัลผ่านดาวเทียมนี้ใช้ผ่านดาวเทียมที่ให้บริการทุกทวีปทั่วโลก ทั้งในหลายช่องสัญญาณต่อผู้ให้บริการ (MCPC) และช่องสัญญาณเดียวต่อผู้ให้บริการ สำหรับฟีดของเครือข่ายออกอากาศ ตลอดจนบริการดาวเทียมออกอากาศโดยตรง เช่น สกาย ผ่านดาวเทียมแอสทราในทวีปยุโรป, ดิชเน็ตเวิร์คและโกลบ์แคสต์ในสหรัฐ และโทรทัศน์ผ่านดาวเทียมเบลล์ในประเทศแคนาดา
แม้ว่ามาตรฐานการแพร่สัญญาณภาพดิจิทัลผ่านดาวเทียมที่แท้จริงจะระบุเฉพาะลักษณะการเชื่อมโยงทางกายภาพและการจัดเฟรม แต่สตรีมการขนส่งแบบซ้อนทับที่ส่งโดย DVB-S จะได้รับคำสั่งเป็นเอ็มเพก 2 หรือที่เรียกว่า การส่งผ่านสัญญาณต่อเนื่องของเอ็มเพก (MPEG transport stream; MPEG-TS)
ผู้ทำรายการโทรทัศน์มือสมัครเล่นบางคนยังใช้มาตรฐานนี้ในย่านความถี่สมัครเล่น 1.2 GHz
== แหล่งข้อมูลอื่น ==
ETSI DVB-S/S2
DVB-S TR 101 198 V1.1.1 (09/97) การปรับใช้การปรับสัญญาณ Binary Phase Shift Keying (BPSK) ในระบบการแพร่สัญญาณภาพดิจิทัลผ่านดาวเทียม
DVB-S EN 300 421 V1.1.2 (08/97) โครงสร้างเฟรมของการเข้ารหัสช่องสัญญาณและการปรับสัญญาณสำหรับบริการดาวเทียม 11/12 GHz
Irdeto history
โทรทัศน์ผ่านดาวเทียม
ผ่านดาวเทียม
ด
อำเภอเศาะอ์ฟาน

เศาะอ์ฟาน (صعفان) เป็นอำเภอในเขตผู้ว่าการซานา ประเทศเยเมน ณ พ.ศ. 2546 อำเภอนี้มีประชากร 33,722 คน
==อ้างอิง==
เศาะอ์ฟาน
ไอโฟน 12

ไอโฟน 12 และ ไอโฟน 12 มินิ เป็นสมาร์ตโฟนที่ออกแบบและพัฒนาโดยบริษัทแอปเปิล เป็นไอโฟนรุ่นที่สิบสี่ ต่อจากไอโฟน 11 เปิดตัวครั้งแรกที่งานแอปเปิลสเปเชียลอีเวนต์เมื่อ 13 ตุลาคม  2020 เปิดตัวพร้อมกับไอโฟน 12 โปร และ ไอโฟน 12 โปรแมกซ์ ซึ่งเป็นมือถือเรือธง งานจัดขึ้นที่แอปเปิลพาร์ก ในรัฐแคลิฟอร์เนีย เริ่มต้นสั่งซื้อล่วงหน้าเมื่อ 16 ตุลาคม 2020 และเริ่มจัดส่งใน 23 ตุลาคม 2020 ส่วนไอโฟน 12 มินิจะเปิดให้สั่งซื้อล่วงหน้าใน 6 พฤศจิกายน  2020 และเริ่มจัดส่งใน 13 พฤศจิกายน  2020
== เส้นเวลาของไอโฟนแต่ละรุ่น==
== อ้างอิง ==
==แหล่งข้อมูลอื่น==
เว็บไซต์อย่างเป็นทางการ (ภาษาไทย)
ไอโฟน
ผลิตภัณฑ์ที่เปิดตัวในปี พ.ศ. 2563
ไรอูโน

สถานีวิทยุโทรทัศน์แห่งชาติอิตาลี ช่อง 1 (Rai 1) หรือ ไรอูโน เป็นสถานีโทรทัศน์แห่งแรกของช่องไร (Rai) โดยการกระจายเสียงและแพร่ภาพสาธารณะแห่งอิตาลี เริ่มออกอากาศวันที่ 3 มกราคม ค.ศ. 1954
== แหล่งข้อมูลอื่น ==
Official Website (ภาษาอิตาลี)
สถานีโทรทัศน์ในประเทศอิตาลี
สถานีโทรทัศน์ก่อตั้งขื้นในปี พ.ศ. 2457
1
__FORCETOC__
__STATICREDIRECT__
__INDEX__
__NEWSECTIONLINK__
จอยคอน

จอยคอน (Joy-Con) เป็นตัวควบคุมสำหรับนินเท็นโดสวิตช์ ประกอบด้วยสองอุปกรณ์แต่ละอุปกรณ์ประกอบด้วยอะนาล็อกสตี๊กและปุ่มต่างๆ สามารถใช้งานได้ในขณะที่เชื่อมต่อกับคอนโซลอุปกรณ์หลักของนินเทนโดสวิทซ์ หรือถอดออกและใช้แบบไร้สาย เมื่อถอดแยกออกสามารถใช้จอยคอนหนึ่งคู่โดยผู้เล่นคนเดียวหรือแบ่งสองอันเป็นตัวควบคุมแต่ละตัว
== รูปแบบ ==

== ลายต่างๆ ==
== อ้างอิง ==
== แหล่งข้อมูลอื่น ==
ตัวควบคุมนินเท็นโด
นินเท็นโดสวิตช์